**Od 15.05.2014.** **korisnicima integriranih FMIS sustava bit će omogućeno automatsko plaćanje integracijom unesenih deviznih faktura**

Uputa za rad od Sektora za izvršavanje državnog proračuna nalazi se u privitku, a u nastavku navodimo još neke tehničke pojedinosti koje je prije odluke o korištenju novih funkcionalnosti potrebno provjeriti s aplikativnom podrškom za Vaše FMIS sustave.

**Za potrebe prijenosa deviznih faktura na način koji će omogućiti automatizirana plaćanja nije potrebno provoditi modifikacije sa strane FMIS sustava proračunskog korisnika.**

Sve potrebne modifikacije izvršene su na strani sustava Državne riznice.

**Potrebno je samo u odgovarajuća polja unijeti podatke za prijenos u sustav Državne riznice, što je pojašnjeno u nastavku:**

**1)    Za omogućavanje automatskih deviznih plaćanja preko HNB-a, na mjesto podatka o kućnoj banci mora biti unesen parametar HNBD**

Integrirani korisnici prenose podatak o kućnoj banci tako da na mjesto atributa houseBank stave HNBD (*Poglavlje 4.8.5. Vendor Item u Integracijskom okvir, houseBank)*dok je metoda plaćanja D već u SAP-u dodijeljena određenom dobavljaču (ako nije, predmet je ažuriranja od strane Mfin podrške).    
Stoga na strani Vašeg FMIS sustava korisnicima treba omogućiti (tj. na sučelju predvidjeti ako već nije) unos parametra kućne banke.

Ukoliko je na mjestu podatka o kućnoj banci unesena oznaka neke druge banke (PBZ ili bilo koja druga), podrazumijeva se ručno provođenje deviznog plaćanja

**2)    Za popunjavanje opisa plaćanja na platnom nalogu (u SAP-u)** sa strane integriranog FMIS sustava je potrebno *popuniti polje opisa na stavci dobavljača* (*Poglavlje 4.8.5. Vendor Item u Integracijskom okviru - description)* , čime se tada omogućuje *prijenos u polje opisa plaćanja na platnom nalogu*.  
Bitno je naglasiti integriranim korisnicima da samo u ovom polju mogu upisati informaciju važnu i vezanu za opis plaćanja (broj računa, referencu i sl. kako je već navedeno na dokumentu koji plaćaju), a koja će se prenijeti dalje na platni nalog. Može se upisati max 50 znakova, ali bez upotrebe dijakritičkih.

Napominjemo da se **omogućavanjem dodatnih funkcionalnosti na produkcijskom sustavu Državne riznice za proračunske korisnike, ne mijenja ništa u dosadašnjem načinu rada** - tj. moguće je nastaviti istovjetni rad kao do sada (slanje deviznih faktura za ručno provođenje plaćanja), sve do trenutka završetka uspješne provjere svih gore navedenih parametara s Vaše strane (na testnom sustavu) te odluke o spremnosti za korištenje novih funkcionalnosti.